《陟驼巘》
宋代·卢方春

雨凉陟驼巘，转历九十折。
短竹亦自阴，小家亦自洁。
寻草补断蹊，行人以旱说。
农哭眼睛落，天懒霹雳歇。
斯民谓天懒，对此予心热。
凭高览清旷，一峰一气结。
峰下桔槔人，踏水脚如血。
短短赤赤秧，传供毒蝗舌。
太息重凝眸，青青天骨出。

作者简介：卢方春，号柳南，永嘉（今浙江温州）人。理宗嘉熙二年（一二三八）进士（《宋诗拾遗》卷二二）。为瑞州教授（《江湖后集》卷七《送卢五方春分教瑞州》）。今录诗七首。